Up-200/01
Natisni
Opravilna št.:
Up-200/01
Datum odločitve:
4. 7. 2001
ECLI:
ECLI:SI:USRS:2001:Up.200.01
Akt:
Ustavna pritožba A. A. zoper sklep Višjega sodišča v Ljubljani št. III Cp 419/2001 z dne 28. 2. 2001 v zvezi s sklepom Okrajnega sodišča v Novem mestu št. In 2000/00132 z dne 29. 11. 2000
Izrek:
Ustavna pritožba A. A. zoper sklep Višjega sodišča v Ljubljani št. III Cp 419/2001 z dne 28. 2. 2001 v zvezi s sklepom Okrajnega sodišča v Novem mestu št. In 2000/00132 z dne 29. 11. 2000 se zavrže.
Evidenčni stavek:
Na podlagi 6. člena Zakona o Ustavnem sodišču (Uradni list RS, št. 15/94 - ZUstS) v zvezi s 94. in 95. členom Zakona o pravdnem postopku (Uradni list RS, št. 26/99 - ZPP) mora biti pooblastilo za zastopanje v postopku pred Ustavnim sodiščem posebno (v njem mora biti navedeno, da je dano za zastopanje pred Ustavnim sodiščem oziroma za postopek z ustavno pritožbo) in novo (izvirati mora iz časa, ko je nastala pravica za vložitev ustavne pritožbe).
Geslo:
Neupravičena oseba kot vlagatelj ustavne pritožbe.
Pravna podlaga:
Zakon o Ustavnem sodišču (ZUstS), 54., 3. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
18. 5. 2001
Vrsta odločitve:
sklep
Vrsta rešitve:
zavrženje
Dokument:
US20934
Up-200/01
4. 7. 2001
S K L E P
Ustavno sodišče je v postopku za preizkus ustavne pritožbe A. A., odvetnika v Ž. Z. na seji senata dne 4. 7. 2001
s k l e n i l o:
Ustavna pritožba A. A. zoper sklep Višjega sodišča v Ljubljani št. III Cp 419/2001 z dne 28. 2. 2001 v zvezi s sklepom Okrajnega sodišča v Novem mestu št. In 2000/00132 z dne 29. 11. 2000 se zavrže.
O b r a z l o ž i t e v
1. Odvetnik, naveden v izreku tega sklepa, je dne 18. 5. 2000 v imenu družbe MKO, d. o. o., Ž. Z. vložil ustavno pritožbo zoper izpodbijano odločbo sodišča prve stopnje, s katero je to MKO v izvršilnem postopku naložilo prevzem poslovnih prostorov, in zoper odločbo sodišča druge stopnje, ki je ugovor zoper sklep o izvršbi zavrnilo.
2. Ustavni pritožbi je odvetnik priložil splošno pooblastilo za zastopanje. Na podlagi 6. člena Zakona o Ustavnem sodišču (Uradni list RS, št. 15/94 - ZUstS) v zvezi s 94. in 95. členom Zakona o pravdnem postopku (Uradni list RS, št. 26/99 - ZPP) mora biti pooblastilo za zastopanje v postopku pred Ustavnim sodiščem posebno (v njem mora biti navedeno, da je dano za zastopanje pred Ustavnim sodiščem oziroma za postopek z ustavno pritožbo) in novo (izvirati mora iz časa, ko je nastala pravica za vložitev ustavne pritožbe).
3. Ustavno sodišče je zato odvetnika na podlagi drugega odstavka 54. člena ZUstS z dopisom z dne 20. 5. 2001 pozvalo, naj v roku osmih dni predloži veljavno - posebno pooblastilo za zastopanje pritožnika v postopku z ustavno pritožbo pred Ustavnim sodiščem. Opozorilo ga je tudi na posledice, če vloge v postavljenem roku ne bo dopolnil.
4. Ker odvetnik posebnega pooblastila ni predložil, temveč je vztrajal na že poslanem pomanjkljivem pooblastilu (odvetnikov dopis z dne 6. 6. 2001) in ker sam ni tisti, ki bi mu bila z izpodbijanimi posamičnimi akti kršena človekova pravica ali temeljna svoboščina, je Ustavno sodišče ugotovilo, da je ustavno pritožbo vložila neupravičena oseba.
5. Ker ustavne pritožbe ni vložila upravičena oseba, jo je Ustavno sodišče zavrglo.
6. Senat Ustavnega sodišča je navedeni sklep sprejel na podlagi tretje alinee prvega odstavka 55. člena ZUstS in na podlagi prve alinee 52. člena Poslovnika Ustavnega sodišča Republike Slovenije) v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.
Predsednik senata:
dr. Lojze Ude